EMI

EMI (Electric and Music Industries)  oli üks maailma suurimaid heliplaadifirmasid.

EMI asutati 1931. aastal, kui ühinesid Columbia Graphophone Company ja Gramophone Company.

1950. aastatest kuni 1970. aastate alguseni oli EMI kuldaeg. Otse või kaudselt (Parlophone, Capitol Records jt) olid selle all ansamblid nagu The Hollies, The Shadows, The Beach Boys ja The Beatles ning artistid Frank Sinatra, Cliff Richard ja Nat King Cole. 

Veebruaris 2011 omandas selle võlgade katteks Citigroup, kes teatas sama aasta novembris, et müüb osa ettevõttest Universal Music Groupile ja osa ettevõttele Sony/ATV Music Publishing.

EMI Music Publishing käes olid õigused 1,3 miljonile laulule, sealhulgas sellistelt artistidelt nagu Jay-Z, Beyoncé, The Prodigy, Megadeth, The Black Eyed Peas, My Chemical Romance, Avicii, Cannibal Corpse ja Slipknot.

Kategooria:Suurbritannia ettevõtted
Kategooria:Endised ettevõtted